Odense Adresse-Contoirs Efterretninger, 1846-09-05
Hs. Durchl. Hertug Carl til Holsteen=Sønderborg-Glücksborg er Søn af Hertug Friedrich Wilhelm af Holsteen=Sønderborg-Glücksborg og nuværende Enke hertuginde Louise Caroline, Prindsesse af Hessen-Cassel. Hs. Durchl. er født den 20 Septbr. 1813, succederede den 17 Febr. 1831 og blev den 19 Mai 1838 formælet med Hs. Kgl. H. Wilhelmine Marie, Prindsesse af Danmark, en Datter af høisalig Kong Frederik den 6te og Hertugens egen Moders Søster, Hs. M. Enkedronningen. - Hertugens Bedsteforældre paa Fædreneside vare Peter August Friedrich, Hertug af Holsteen Sønderborg-Beck og Hertuginde Friederikke Amalia, fød Grevinde af Schlieben. Hs. Durchl. repræsenterer, saaledes nu Linien Holsteen=Sønderborg-Glücksborg, (tidligere Beck); thi den sidstafdøde Hertug erholdt i Aaret 1825 af høisalig Kong Frederik den 6te, efter at alle Husets Stamgodser vare gaaede tabte, Slottet Glücksborg, hvorefter Linien siden efter har omskiftet Benævnelsen: Beck med Glücksborg. Den 28 Januar 1831 blev Hertugen udnævnt til Capitain i den danske Militair=Etat, og den 28 Octbr. 1836 modtog han Storkorset af Dannebroge. Den 9 Decbr. 1837 avancerede han til Major, og den 11 Mai 1838 til Oberstl. Under 17 Mai 1838 blev Hs. Durchl. udnævnt til Ridder af Elephanten og under 14 Novbr. 1839 til Oberst, og Commandeur for det 5te Jægerkorps. - Hs. Durchl. har siden Formælingen med sin ophøiede Gemalinde benyttet og været tilstaaet Brugen af det kgl. Slot i Kiel. Hs. K. H. Hertuginde Wilhelmine Marie, Prindsesse, af Danmark, nyder naturligviis, som dansk Prindsesse, den hende indrømmede Appanage, og foruden den normerede Gage som Oberst og Korpscommandeur har Hs. Durchl. af den danske Statskasse nydt den ved et tidligere Fordrag den Beckske, nuværende Glücksborgske Linie, som Godtgjørelse for Arveafstaaelsen indrømmede Livreente, der er beregnet til 16,000 Rbd. Hertugen nyder for sin Person denne hele Sum, og da det tidligere Fordrag upaatvivleligt har stipuleret Livrenten som Godtgjørelse til Bedste for hele Linien, fremgaaer deraf, at Finantserne have overtaget de 7155 Rbd. 32 s., der ere tilstaaede de høie Sødskende af denne Linie, og maaskee ogsaa de 5060 Rbd., som udbetales Hertugens høie Moder, Enkehertuginde Louise Caroline i Faveur af Hs. Durchl. - Testamentet efter Hs. Durchlauchtighed Landgrev Carl af Hessen overdrog Frederiksværk til høisalig Kong Frederik den Sjette og efter hans Død til dennes Livsarvinger. Disse fandt sig imidlertid efter høisalig Kongens Død ikke sindede at overtage Frederiksværk, men declarerede, at de renoncerede paa samme. Hs. Maj. Kongen lod imidlertid Frederiksværks Status undersøge, og det viste sig da, fornemmelig ved Hjelp og paa Grund af de store Begunstigelser, der havde været tilstaaet Værket og Godset af Statskassen i det Tidsrum, der forløb fra høisalig Kongens Død indtil den detaillerede Opgjørelse kunde afgives, at Status havde vundet et Plus for Activum over Passivum. Hs. Maj. Kongen tilbød derefter atter, uanseet hiin fornævnte Renunciation de høie Arvinger, at overtage Frederiksværk, - i hvilket Tilfælde store, om endikke alle tidligere Begunstigelser concederedes dem, eller, hvis de ikke vilde overtage det, en betydelig Sum Penge. Hs. Maj. Enkedronningen og Hs. Kongl. H. Prinds Frederik Ferdinand, Hs. Durchl. Hertug Carls nære Besvogrede have nu atter renonceret paa Overtagelsen og overdraget deres Arvedeel til Hs. Maj. Kongen eller Statskassen, men Hertug Carl vil, som det sees af dette Blads tidligere Nummere, ikke alene ikke underkaste sig den tidligere Renunciation, men end- ogsaa ved Domstolene see sine Fordringer gjort gjældende. - Under 18 August er der som bekjendt meddeelt Hs. Durchl. Hertug Carl til Holsteen=Sønderborg Glücksborg Afskeed af Hs. Majestæts Militairetat i Naade.